ดัชนีหุ้นปิดบวก 10.57 จุด
ดัชนีหุ้นไทยยังบวกต่อเนื่องแรงซื้อในหุ้นกลุ่มพลังงานและปิโตรเคมีเป็นตัวหนุนให้ปิดที่ระดับ 1,239.06 จุด เพิ่มขึ้น 10.57 จุด หรือ 0.86% มูลค่าการซื้อขาย 38,695.72 ล้านบาท
2 พ.ค. 2555

ดัชนีหุ้นไทยยังบวกต่อเนื่องแรงซื้อในหุ้นกลุ่มพลังงานและปิโตรเคมีเป็นตัวหนุนให้ปิดที่ระดับ 1,239.06 จุด เพิ่มขึ้น 10.57 จุด หรือ 0.86% มูลค่าการซื้อขาย 38,695.72 ล้านบาท 
ตลาดหุ้นวันที่ 2 พ.ค.ดัชนีหุ้นไทยยังบวกต่อเนื่องแรงซื้อในหุ้นกลุ่มพลังงานและปิโตรเคมีเป็นตัวหนุนให้ปิดที่ระดับ 1,239.06 จุด เพิ่มขึ้น 10.57 จุด หรือ 0.86% มูลค่าการซื้อขาย 38,695.72 ล้านบาท โดยมูลค่าตลาด(มาร์เก็ตแคป)แตะระดับ 10 ล้านล้านบาทแล้ว
 นายปริญทร์ กิจจาทรพิทักษ์ ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี(ประเทศไทย) กล่าวว่า ดัชนีหุ้นไทยบวกแรงจนทะลุแนวต้านระยะสั้นระดับ 1,235 จุด โดยมีปัจจัยหนุนมาจากแรงซื้อในหุ้นกลุ่มพลังงานและปิโตรเคมี
 ความสนใจในตลาดหุ้นไทยเป็นผลมาจากเป็นช่วงของการประกาศผลประกอบการไตรมาสแรกของปีนี้ ซึ่งในส่วนของบริษัทที่ได้ประกาศออกมามีการขยายตัวที่ดี และในส่วนของบริษัทที่ยังไม่ได้ประกาศนักลงทุนก็คาดว่าน่าจะออกมาดีเช่นกัน ดันให้หุ้นไทยปรับตัวบวก ทำสถิติสูงสุดในรอบ 16 ปี
 สำหรับทิศทางตลาดหุ้นในวันพรุ่งนี้(3พ.ค.) มีโอกาสปรับตัวบวกได้ต่อ แต่ให้นักลงทุนระมัดระวังว่าอาจมีแรงขายทำกำไร ซึ่งจะทำให้ดัชนีหุ้นมีความผันผวน 5 อันดับหุ้นที่มีมูลค่าการซื้อขายสูงสุด 1.PTT ปิดที่ 359 บาท เพิ่มขึ้น  8 บาท หรือ 2.28% มูลค่าการซื้อขาย 2,480 ล้านบาท2.PTTGC ปิดที่ 71 บาท เพิ่มขึ้น 2.25 บาท หรือ 3.27% มูลค่าการซื้อขาย 2,364 ล้านบาท3.BANPU ปิดที่ 568 บาท เพิ่มขี้น 12 บาท หรือ 2.16% มูลค่าการซื้อขาย 2,039 ล้านบาท4.TOP ปิดที่ 69 บาท เพิ่มขึ้น 1.50 บาท หรือ 2.22% มูลค่าการซื้อขาย 1,837 ล้านบาท5.CPALL ปิดที่ 76 บาท  ไม่เปลี่ยนแปลง มูลค่าการซื้อขาย 1,681 ล้านบาท